Много скоро вълненията от Френската революция намират отзвук и в Испания. В опит за оказване на помощ на френската монархия Испания взема участие в Пиренейската война, в която революционна Франция излиза победител. През 1808 г. властта на Карлос IV и Мария-Луиза е оспорена от техния син и наследник на трона инфант Фернандо VII, който ненавижда министър Годой и счита, че той манипулира родителите му. Карлос IV е принуден да абдикира, но 2 месеца по-късно и Фернандо VII е принуден да се откаже от престола, притиснат от Наполеон Бонапарт.